"Alates aprillist asub Ruhnu saare postkontor kohalikus kaupluses, kus teenuseid osutab kaupluse  töötaja frantsiisilepingu alusel. «Uus asukoht on saarerahva enim külastatavas kohas - kaupluses, kus nüüdsest osutatakse ka kõiki vajalikke postiteenuseid,» ütles postiteenuste divisjoni juht Jaan Vainult pressiesindaja vahendusel. Ruhnlastele pakutakse frantsiisipost kontoris kõiki teenuseid ja kaupu, mis on vajalikud riigisiseste ja rahvusvaheliste saadetiste edastamisel. Vastu võetakse ja väljastatakse: liht-, täht- ja väärtkirju, postipakke, kullersaadetisi (ELS Ekspress, EMS), rahakaarte. Samuti  vormistatakse makseid ja perioodika tellimusi ning müüakse postmarke, postkaarte, ajakirjanduse väljaandeid ja filateeliakaupu. Klientide soove arvestades makstakse välja pensione ja toetusi, osutatakse maksevahenduse teenuseid. Postkontori teenuseid saab kasutada kogu kaupluse lahtioleku ajal."    Eks lähen minagi saarerahva enim külastatavasse kohta - Luise kauplusesse ja annan kirja Luise kätte. Ongi just vaja üks kiri ära saata.    Kaarel